Diari Oficial de la Generalitat Valenciana


Sumari del DOGV 2391, del 21-11-1994 (1994/833081)

RESOLUCIÓ de 9 de novembre de 1994, de la Secretaria General de la Conselleria d'Administració Pública, per la qual es disposa la publicació de l'acord singularitzat al conveni de cooperació signat el 26 de setembre de 1987, entre la Conselleria d'Educació i Ciència de la Generalitat Valenciana i la Universitat Internacional Menéndez Pelayo
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2391

Data del DOGV
:   21-11-1994

Secció del DOGV
:   ALTRES DISPOSICIONS

Número del document
:   1994/833081


Data del document
:   09-11-1994

Organisme emissor
:   Conselleria de Educació i Ciència

Tipus de document
:   Resolució

RESOLUCIó de 9 de novembre de 1994, de la Secretaria General de la Conselleria d'Administració Pública, per la qual es disposa la publicació de l'acord singularitzat al conveni de cooperació signat el 26 de setembre de 1987, entre la Conselleria d'Educació i Ciència de la Generalitat Valenciana i la Universitat Internacional Menéndez Pelayo.   
Subscrit, després de la tramitació reglamentària, entre la Conselleria d'Educació i Ciència de la Generalitat Valenciana i la Universitat Internacional Menéndez Pelayo, el dia 12 de juliol de 1994, un acord singularitzat al conveni de cooperació signat el 26 de setembre de 1987, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat acord, que ha quedat inscrit en el Registre de Convenis amb el número 0492/94, i que figura com a annex d'aquesta resolució.  
València, 9 de novembre de 1994.- El secretari general de la Conselleria d'Administració Pública.  
Acord singularitzat al conveni de cooperació signat el 26 de setembre de 1987, entre la Conselleria d'Educació i Ciència de la Generalitat Valenciana i la Universitat Internacional Menéndez Pelayo  
València, 12 de juliol de 1994  
Reunits  
D'una banda, el Sr. Joan Romero González, conseller d'Educació i Ciència de la Generalitat Valenciana,  
I, d'altra, el Sr. Ernest Lluch Martín, rector de la Universitat Internacional Menéndez Pelayo (d'ara endavant UIMP) i en el seu nom i representació, i d'acord amb les atribucions que té conferides per Ordre Ministerial de 12 d'agost de 1982 (BOE del 28 de setembre de 1982).  
En el marc del conveni signat el 26 de setembre de 1987, entre la Conselleria d'Educació i Ciència de la Generalitat Valenciana i la UIMP, ambdues institucions, per a l'any 1994,  
Acorden:  
Primer. Organitzar els tres cursos que a continuació es relacionen per a la formació permanent, destinats al professorat de secundària que presta els seus serveis en centres públics i privats concertats de la Comunitat Valenciana:  
- 2 cursos: «Llenguatge i comunicació: actualització de coneixements lingüístics de l'ensenyament secundari». El director d'aquest curs serà el professor Angel López.  
- 1 curs: «Genoma humà i implicacions socials». El director d'aquest curs serà el professor Santiago Grisolia.  
Segon. La UIMP es responsabilitza de la programació, control i desenvolupament dels cursos abans esmentats.  
La Conselleria d'Educació i Ciència lliurarà a la UIMP la quantitat de 7.300.000 PTA a càrrec de la línia pressupostària 404 del programa 58.46.004.19.574.14 de l'exercici de 1994.  
Tercer. El lliurament d'aquest crèdit es farà de la manera següent:  
- El 40% a la signatura d'aquest acord singularitzat.  
- El 60% quan la UIMP presente la memòria de la realització dels cursos acordats.  
Quart. Aquest acord singularitzat entrarà en vigor el mateix dia de la signatura i finalitzarà quan ambdós organismes hauran complert allò que han acordat.  
I, perquè en quede constatació i als efectes oportuns, signen aquest acord singularitzat, que s'estén per triplicat, en el lloc i data indicats en l'encapçalament.  
El conseller d'Educació i Ciència: Joan Romero González.  
El rector de la Universitat Internacional Menéndez Pelayo: Ernest Lluch Martín.